cyanic-selkie/wikianc huggingface dataset:
सुबक (सिंचाई)
सुबक (सिंचाई) एक युनेस्को विश्व सम्पदा क्षेत्रमा जोडिएको छ।
सिसौट
सिसौट सर्लाही जिल्लामा अवस्थित एक गाविस हो।
चैत-वैशाख
चैत-वैशाख माधवप्रसाद घिमिरेद्वारा लेखित साझा प्रकाशनले बजारमा ल्याएको नेपाली भाषाको काव्य हो।
साउदी अरब राष्ट्रिय फुटबल टोली
सउदी अरब राष्ट्रिय फुटबल टिम (अरबी: المنتخب العربي السعودي لكرة القدم) अन्तर्राष्ट्रिय फुटबलमा साउदी अरबलाई प्रतिनिधित्व गर्दछ । यो टिमको रङ हरियो र सेतो हो । सउदी अरब अल सुकर (फल्कोन) र अल अख्तर (द ग्रीन) को रूपमा चिनिन्छन् ।
छुटेका यादहरू
छुटेका यादहरू वियोगी बुढाथोकीद्वारा लेखिएको र साझा प्रकाशनले बजारमा ल्याएको एक नेपाली भाषाको काव्य हो।
राष्ट्रिय पञ्चायत निर्वाचन, २०२८
नेपालमा २५ जेठ २०२८ मा राष्ट्रिय पञ्चायतका सदस्यहरूको निर्वाचनका लागि आम निर्वाचन भएको थियो। त्यतिबेला राष्ट्रिय पञ्चायतमा १२५ जना सदस्य थिए। तीमध्ये १६ जना राजाबाट, ९० जना क्षेत्रीय सभाबाट, १५ जना वर्गीय सङ्गठनबाट र ४ जना स्नातक निर्वाचन क्षेत्रबाट निर्वाचित भएका थिए।
जिल्ला प्रतिनिधि
नेपालका १४ अञ्चलका क्षेत्रीय सभाहरूद्वारा प्रत्येक जिल्लाका लागि एक प्रतिनिधि गरी जिल्ला प्रतिनिधिहरू निर्वाचित भएका थिए। एक लाखभन्दा बढी जनसङ्ख्या भएका १५ जिल्लाले थप एक जना राष्ट्रिय पञ्चायत सदस्य चयन गर्न सफल भएका थिए। अञ्चल सभाहरूमा जिल्ला पञ्चायतका सबै सदस्यहरू थिए। प्रत्येक जिल्ला पञ्चायतमा ११ जना सदस्यहरू थिए, जो जिल्लाको सहर वा ग्राम पञ्चायतहरूबाट निर्वाचित भएका थिए। नगर र गाउँ पञ्चायतहरू स्थानीय सभाहरूबाट चुनिएका थिए जसमा सबै वयस्क बासिन्दाहरूले मतदान गर्न सक्दथे।
वर्ग सङ्गठनका प्रतिनिधि
निम्न आधिकारिक वर्ग सङ्गठनहरूले राष्ट्रिय पञ्चायतमा आफ्ना प्रतिनिधिहरू चयन गर्न सक्षम भएका थिए। प्रतिनिधिहरू सम्बन्धित सङ्गठनका केन्द्रीय समितिहरूद्वारा अधिमान्य समानुपातिक प्रतिनिधित्व मतद्वारा निर्वाचित भएका थिए।
स्नातक सिट
त्यस समयमा लगभग १३,००० को सङ्ख्यामा रहेका देशका कलेजबाट स्नातकहरू उतिर्ण गरेकाहरूले राष्ट्रिय पञ्चायतका चार जना सदस्यहरू चयन गर्न सफल भएका थिए। प्रतिनिधिहरू प्राथमिकता समानुपातिक प्रतिनिधित्व मतको साथ निर्वाचित भएका थिए। उम्मेदवार स्वयम् स्नातक उतिर्ण भएको हुनुपर्दथ्यो। कुल २२ जना उम्मेदवार चुनावी मैदानमा थिए। तीमध्ये १७ जनाले संयुक्त सुधारवादी एजेन्डामा चुनाव लडेका थिए। एक जना उम्मेदवार युवा अधिवक्ता रामराजाप्रसाद सिंहले संसदीय लोकतन्त्रको माग गरेका थिए।
प्रधानमन्त्री कीर्तिनिधि विष्टले सुधारवादी उम्मेदवारलाई पञ्चायती व्यवस्थाको विरोधि भनेर प्रचार गरेका थिए। तर, रामराजाप्रसाद सिंह लगायत सुधारवादी उम्मेदवार निर्वाचित भएपछि सरकार लज्जित भएको थियो।
जोगुलाम्बा गद्वाल जिल्ला
जोगुलाम्बा गद्वाल जिल्ला भारतको तेलङ्गाना राज्यको एउटा जिल्ला हो। जिल्लाको प्रशासनिक सदरमुकाम गद्वालमा अवस्थित छ। जिल्लाले नारायणपेट, वनपर्ति जिल्लाहरू र आन्ध्र प्रदेश र कर्नाटकको राज्य सीमासँग सीमाहरू साझा गर्दछ। जिल्ला सन् २०१६ मा महबूबनगर जिल्लाबाट छुट्टिएको थियो।
भूगोल
जिल्ला २,९२८ वर्ग किलोमिटर (१,१३१ वर्ग माइल) क्षेत्रफलमा फैलिएको छ।
जनसाङ्ख्यिकी
जिल्लाको जनसङ्ख्या ६,०९,९९० छ जसमा ३,०९,२७४ पुरुष र ३,००,७१६ महिला छन्। सहरी जनसङ्ख्या ६३,१७७ (१०.३६%) छ। अनुसूचित जाति र अनुसूचित जनजातिहरू क्रमशः १२०,६३९ (१९.७७%) र ९३७६ (१.५४%) जनसङ्ख्या बनाउँछन्। २०११ को जनगणनाको समयमा, जनसङ्ख्याको ९०.०९% ले तेलगु र ७.४९% उर्दूलाई आफ्नो पहिलो भाषाको रूपमा बोल्थे।
सूर्यविनायक
काठमाडौँं उपत्यकामा रहेका चार विनायकहरू छन। यि मध्ये एक हो- सूर्यविनायक। यो मन्दिर अरनिको राजमार्गको सूर्यविनायक चोकबाट करिब २ किलोमिटर दक्षिणमा छ। भक्तपुर दरबार क्षेत्रदेखि दक्षिण दिशामा घना जंगलको बीचमा रहेको यो मन्दिर पुग्न केही उकालो चढ्नुपर्छ। मन्दिरको द्वार अगाडिको अग्लो सिँढी चढेपछि मूल मन्दिर भएको स्थानमा पुगिन्छ। पूर्वतिर फर्केर रहेको मन्दिर अगाडि फराकिलो ढुंगा छापिएको खाली भाग छ, जहाँ दर्शनार्थीहरू लाममा बस्छन्। मन्दिरको बायाँ भागमा रहेको सत्तलमा दैनिक भजनकीर्तन गरिन्छ। मन्दिरको दाहिने भागमा रहेको ढुङ्गेधारा सूर्यविनायकलाई जल चढाउने कार्यमा प्रयोग गरिन्छ। यो मन्दिरको अगाडि रहेको मुसाको स्तम्भ आकर्षक छ।
इँट्टाद्वारा निर्मित सूर्यविनायकको मन्दिर शिखर शैलीमा निर्माण भएको छ। सेतो रंगको स्तम्भको गजुरबाट चारैतर्फफर्किएका धातुका र्सपका कारण मन्दिर शोभायमान देखिन्छ। मन्दिरको दायाँबायाँ धातुका चन्द्रसूर्य अङ्कित झन्डा छन्। सूर्यविनायक मन्दिरको निर्माण विक्रम संवत् १८९०को पौषशुक्ल सप्तमीमा पूरा भएको शिलालेखबाट प्रस्ट हुन्छ। मन्दिरअगाडि रहेका दुई सत्तलमा केही शुल्क तिरेर विवाह, बेलविवाह, व्रतबन्धजस्ता मांगालिक कार्य गर्न पाइन्छ। विवाह-व्रतबन्ध गर्नका लागि शुल्क तोकिएको भए पनि भक्तजनले इच्छाअनुसार दिने गरेका छन्।
मन्दिरको गर्भभित्र शिलारूपी गणेशको मूर्ति छ। त्यही मूर्तिलाई भक्तजनहरू सूर्यविनायकका रूपमा पूजा गर्छन्। गणेशको मूर्तिलाई धातुकलाको उत्कृष्ट रूपमा सिंगारिएको छ। मन्दिरको दाहिनेतिर विभिन्न देवीदेवताका मूर्ति छन्। दर्शनार्थीहरूलाई समेत घामपानी आदिबाट बचाउने गरी राखिएको पित्तले छानाको तल्लो भागमा विभिन्न बुट्टासँगै गणेशको आकर्ष मूर्ति छ। सूर्यविनायकबाट केहीमाथि डाँडामा माताको मन्दिर छ। बोली नफुटेका कतिपय शिशुलाई माताको दर्शन गराएपछि बोली फुट्छ भन्ने विश्वास छ।
ऐना
दर्पण वा एेना एक यस्तो वस्तु हो जसले प्रकाशलाई परावर्तन गर्छ। एक साधारण चिल्लो दर्पण जुन एक असाधारण शीशाको टुकडा हुन्छमा मान्छेले आफुलाई हेर्न प्रयोगमा ल्याउन सक्छ अथवा त्यसको परावर्तनमा रहेको वस्तु देख्न सक्छ।
कहिलेकाहीं एउटा धातुको सपाट टुकडा वा पानीको सतह दर्पण जस्तै क्रिया गर्न सक्छ।
रूपक स्मृति अन्तर्राष्ट्रिय फुटबल प्रतियोगिता
रूपक स्मृति अन्तर्राष्ट्रिय फुटबल प्रतियोगिता एक नेपाली नकआउट फुटबल प्रतियोगिता हो ।यो फुटबल प्रतियोगिता काठमाडौंको दशरथ रंगशालामा सन् १९९३बाट सुरू भएको थियो।पहिलो संस्करण १९९३ मा र दोस्रो संस्करण १९९५ मा सञ्चालन भएको थियो।तर त्यस पछि भने यस प्रतियोगिताको कुनै पनि अन्य संस्कर सञ्चालन भएको छैन।
ऐना
प्रकाश आएर दर्पणमा परावर्तित हुने कारणले गर्दानै हामी आफुलाई दर्पणमा हेर्न सक्षम हुन्छौं। अर्थात परावर्तनले नै दर्पणछायाँ बनाउँछ। दर्पण केही खाश किस्मका हुन सक्छन, जसमा चित्र आफ्नो असल आकृति भन्दा ठूला अथवा साना खालका चित्र देखाउन सक्छ।
म्युजियममा खाश किस्मका दर्पणहरू उदाहरणका लागि उपयुक्त छन, त्यहाँ रहेका केही दर्पणमा हेर्दा तपाईँको दर्पणछायाँ एकदमै अन्जान लाग्न सक्छ।
४१ सालको कार्य अभियान
बाध्यकारी अन्यलिङ्गी लेबल भिराइने विरुद्ध र लैङ्गिक पहिचानको मान्यताका लागि कार्य वर्ष ११४१ वा छोटकरीमा ४१ सालको कार्य अभियान क्वयेर युथ ग्रुप, क्याम्पेन फर चेन्ज र पारलैङ्गिक अधिकार समूह लगायत तिनका संजालले संयुक्त रूपमा नेपाल सम्वत् ११४१ साललाई घोषणा गरेका थिए । नेपालमा विविध लैङ्गिक पहिचानका व्यक्तिहरूको जबरजस्ती, अनिच्छापूर्ण वा बाध्यकारी हिसाबले तेस्रो लिङ्गी अथवा अन्यलिङ्गी भनी चिनिन बाध्य बनाइएको विरुद्धमा यो कार्य वर्ष घोषणा भएको थियो ।
रूपक स्मृति अन्तर्राष्ट्रिय फुटबल प्रतियोगिता
१९९३ को पहिलो ससंस्करण मलेसियाको एम पि बि क्लबले जित्न सफल भएको थियो भने १९९५ को दोस्रो संस्करण भने नेपाली क्लब नेपाल पुलिस क्लबले जितेको थियो।यस्तै रदुवै संस्करणको फाइनल सम्मको यात्रा तय गरेको रानीपोखरी क्लबले दुवै पटक उप-विजेताका रूपमा चित्त बुझाउन परेको थियो।
४१ सालको कार्य अभियान
उद्देश्य
यस कार्य वर्षको उद्देश्यहरू लैङ्गिक पहिचानको कानुनी मान्यता सम्बन्धी सघन, समवेशी र उपयुक्त प्रावधानहरू स्थापित गर्नेका लागि; व्यक्तिले आफ्नो नाम र लैङ्गिक विवरण परिवर्तन गर्नका निम्ति रोगिकरण, अनिच्छापूर्ण चिकित्सकीय हस्तक्षेप लगायत व्यक्तिको मानव अधिकार उल्लंघन गर्ने सबै प्रकारका अपमानजनक र अमानवीय शर्तहरूको अन्त्य गरी आत्मनिर्णयको अधिकार सुनिश्चित गर्नका लागि; व्यक्तिगत लैङ्गिक इतिहास, चिकित्सकीय स्थिति र इतिहास, पारलैङ्गिक वा अन्तरलिङ्गी स्थिति लगायतका विषयमा विस्मृतिको अधिकार सहित गोपनियता हक सुनिश्चित गर्नका लागि; जानीजानी गरिने लैङ्गिक दुस्बोधनको मुद्दालाई सम्बोधन गर्ने कानुनी प्रावधान सहित व्यक्तिले इच्छाएको लैङ्गिक शब्दावलीबाट सम्बोधन गर्न र लैङ्गिक विविधता समावेशी भाषाको प्रयोग गर्न राज्यले उपायहरू अपनाउँछ भनी सुनिश्चित गर्नका लागि; नेपालको कानुनमा यौन अभिमुखिकरण, लैङ्गिक पहिचान र यौन विशेषता बारे सघन परिभाषा र बुझाई स्थापित गर्नका लागि; र ‘अन्यलिङ्गी’ र बाध्यकारी ‘तेस्रो लिङ्गी ‘ लेबल सम्बन्धीको प्रचलित कानुनलाई प्रतिस्थापित गर्नका लागि रहेको छ ।
गृह मन्त्रालयको निर्देशिका
यस कार्य अभियानको प्रमुख विषयवस्तु यौनिक तथा लैङ्गिक अल्पसंख्यक समुदायका व्यक्तिहरुलाई लिङ्गको महलमा 'अन्य' जनाई नागरिकता जारी गर्ने सम्बन्धी निर्देशिका, २०६९ रहेको पाइन्छ । उक्त निर्देशिकाले 'अन्यलिङ्गी'को प्रावधान बाध्यकारी हिसाबले अघि सारेको भनी अभियानताहरूले आलोचना गरेका छन् । निर्देशिका सम्बन्धीको प्रतिवेदन अनुसार यस निर्देशिकाले लैङ्गिक पहिचानको मान्यता सम्बन्धीका वास्तविक अवाश्यकताहरू नै पहिचान नगरेको र सामाजिक मान्यतामा नअटाएको देख्ने समूहहरूलाई बाकसिकरण गरेको भनी आलोचना गरेका छन् । सन् २०२० अक्टोबर २० तारिखका दिन गृह मन्त्रालयको उक्त निर्देशिकाले पारलैङ्गिक महिला, पारलैङ्गिक पुरुष, अन्तरलिङ्गी व्यक्तिहरू एवं गैर-द्वयसांखिक व्यक्तिहरूले आफ्नो वास्तविक लैङ्गिक पहिचान सहित नागरिकता पाउनबाट वञ्चित गरी 'अन्यलिङ्गी' उल्लेख गर्न बाध्य बनाउनका साथै समयौनिक तथा द्वियौनिक व्यक्तिहरूको यौन अभिमुखिकरणलाई लैङ्गिकताका रूपमा अपव्याख्या गरी मानव अधिकारको हनन भएको उल्लेख गरी दुई संस्था र ११ जना व्यक्तिहरूले राष्ट्रिय मानव अधिकार आयोगमा उजुरी दिए र सन् २०२० नोभेम्बर २२ तारिखका दिन आयोगले दर्ता गरेको थियो ।
रूपक स्मृति अन्तर्राष्ट्रिय फुटबल प्रतियोगिता
इतिहास
सन् १९९३बाट सुरूवाट भएको यस प्रतियोगिताको पहिलो र दोस्रो संस्करण मात्र सञ्चालन हुन पुगेको थियो ।१९९३ सेप्टेम्बर १६ देखि ६ अक्टोबर १९९३ सम्म  पहिलो संस्करण चलेको थियो।विदेशी ४ सहित नेपाली ६ टोली गरी जम्मा १० टिमको सहभागीता रहेको उक्त प्रतियोगिता मलेसियाको एम पि बि क्लबले जित्न सफल भएको थियो भने १९९५ को दोस्रो संस्करण भने नेपाली क्लब नेपाल पुलिस क्लबले जितेको थियो।दुवै संस्करणको फाइनल सम्मको यात्रा तय गरेको रानीपोखरी क्लबले दुवै पटक  उप-विजेताका रूपमा चित्त बुझाउन परेको थियो।
पुरस्कार राशि
पुरस्कारको रूपमा यस प्रतियोगिता विजेता तथा उपविजेतालाई नगद पुरस्कारका साथमा मेडल,प्रमाण-पत्र तथा ट्रफी पनि प्रदान गरिएको थियो ।
स्रोत
श्रेणी :रूपक स्मृति अन्तर्राष्ट्रिय फुटबल प्रतियोगिता श्रेणी :नेपाली फुटबल प्रतियोगिताहरू
डेक्कन चार्जर्स
डेक्कन चार्जर्स भारतको हैदराबाद शहरको फ्रेन्चाइज भएको क्रिकेट टिम थियो ।
पशुपति शर्मा
पशुपति शर्मा एक बहुचर्चित नेपाली लोक गायक तथा अभिनेता हुन्।
उनको जता नि चोर…बोलको शर्माको पछिल्लो गीत युट्युबमा सार्वजनिक भएको हो । उनले यसअघि ल्याएको “लुट्न सके लुट” गीतका केही दृश्य र शब्दका कारण विवादति बनेको थियो । यस गीतमा पनि पशुपति शर्माले नेपालको राजनीति, प्रशासन क्षेत्रमा रहेको विकृतिको कुरा उठाएका छन् । उनले नेपाली समाजमा रहेको विकृति, काम नगर्ने तर हल्ला बढी गर्ने प्रवृत्ति आदिलाई पनि ब्यङ्ग्य गरेका छन् ।
कृष्णनगर सदर उपविभाग
कृष्णनगर सदर उपविभाग भारतीय राज्य पश्चिम बङ्गालको नदिया जिल्ला अन्तर्गतको उपविभाग हो।
जीवन थायमरु
जीवन थायमरु वानीरा गिरिद्वारा लेखिएको र साझा प्रकाशनले बजारमा ल्याएको एक नेपाली भाषाको काव्य हो।
कोच्चि टस्कर्स केरल
कोच्चि टस्कर्स केरल भारतको कोच्चि शहरको फ्रेन्चाइज भएको क्रिकेट टिम थियो ।
विजय नगर
विजय नगर नेपालको राप्ती अञ्चलको प्युठान जिल्लाको एक गाउँ विकास समिति हो। हाल यो गाविसलाई प्युठान नगरपालिकामा जोडिएको छ । यो ठाउँमा ८२७ वटा घर छन्।
निपा भाइरस संक्रमण
निपा भाइरस को संक्रमण निपा भाइरसको कारण हुने एक भाइरल संक्रमण हो। संक्रमणका लक्षण ज्वरो, रुघाखोकी, टाउको दुखाइ, श्वास फेर्न समस्या अनि भ्रमको स्थितिबाट फरक हुने गर्दछ। यो एक वा दुई दिनमा कोमामा जाने खराब स्थितिसम्म बनाउन सक्दछ। जटिलताहरुमध्येमा भन्नुपर्दा मस्तिष्कको सुनिनु (फुल्नु) समावेश हुने गर्दछ र संक्रमण पश्चात घात (ह्यामरेज) हुने गर्दछ।
बथनाहा, महोत्तरी
बथनाहा नेपालको मध्यमाञ्चल विकास क्षेत्र, जनकपुर अञ्चलको महोत्तरी जिल्लामा अवस्थित गाउँ विकास समिति हो।
इथियोपिया
इथियोपिया  ) (Ge'ez: ኢትዮጵያ ʾĪtyōṗṗyā), आधिकारिक नाम सङ्घीय लोकतान्त्रिक गणतन्त्र इथियोपिया एक अफ्रिकन राष्ट्र हो ।
विजयलपुर
विजयलपुर नेपालको जनकपुर अञ्चलको महोत्तरी जिल्लाको एक गाँउ विकास समिति हो। यो ठाउँमा १२०५ वटा घर छन्।
जनसङ्ख्या
नेपालको सन् २००१को जनगणना अनुसार विजयलपुरको जनसङ्ख्या ६९२४ छ। यस मध्य पुरुष ५१%, र महिला ४९% छन्।
कोमोदो राष्ट्रिय निकुञ्ज
कोमोदो राष्ट्रिय निकुञ्ज एक युनेस्को विश्व सम्पदा क्षेत्रमा जोडिएको छ।
जीवन्त यात्रा
जीवन्त यात्रा प्रहृलाद पोखरेलद्वारा लेखिएको र साझा प्रकाशनले बजारमा ल्याएको एक नेपाली भाषाको काव्य हो।
नरैनापुर धाम
नरैनापुर धाम त्रेतायुगदेखि नै प्रसिद्धि पाएको रूपन्देहीको सेमलारस्थित नरेश्वर महादेवमा छ। वर-पीपल र बेलका रूखका बीचमा त्रिकोण आकारको नरैनापुरधाम नेपालकै नमुना ऐतिहासिक, धार्मिक एवं पुरातात्त्विक महत्त्वको तीर्थस्थल हो।
नेपाली प्यागोडामिश्रति शैलीमा बनेको उक्त मन्दिरमा रहेको शिवलिङ्गमा पूजाआजा तथा जलार्पण गरेमा विभिन्न रोग-व्याधि, प्राकृतिक (दैवी) प्रकोप आदिबाट बच्न सकिन्छ भन्ने जनविश्वास छ। छोराछोरी नहुने दम्पतीले मन्दिरमा सत्यनारायणको पूजा लगाए सन्तान प्राप्त हुने र खडेरीमा पूजा गरे वर्षात् हुने विश्वासले यहाँ टाढा-टाढाबाट पनि मानिसहरू पूजा गर्न आउँछन्। शिलालेखअनुसार धेरै समयपहिले मन्दिरको तल सुन-चाँदी तथा पैसा रहेको विश्वासमा खन्न खोज्दा त्यहाँ एउटा शिवलिङ्ग भेटिएको थियो। त्यसपछि अनगिन्ती र्सप, बिच्छी तथा ग“गटा निस्किएपछि खन्न छोडिएको थियो। जमीन खन्ने सबैका आ“खाको ज्योति गुमेको थियो।
बदलगाछी उपजिल्ला
बदलगाछी   बङ्गलादेशको उत्तरी भागमा पर्ने जिल्ला नउगाँ जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ।
भूगोल
बदलगाछी उपजिल्ला बङ्गलादेशको उत्तरी भागमा पर्छ भने यो उपजिल्ला २४°५३' देखि २५°०३' उत्तर अक्षांश र ८८°५१' देखि ८९°०१' पूर्वी देशान्तरणमा अवस्थित छ। बदलगाछी उपजिल्लाले बङ्गलादेशको कुल क्षेत्रफल मध्ये २१३.९८ वर्ग किलोमिटर ओगटेको। यस उपजिल्लालाई धामइरहाट र जयपुरहाट उपजिल्लाले उत्तर, नउगाँ सदर उपजिल्लाले दक्षिण, आक्केलपुर उपजिल्लाले पूर्व र महादेवपुर उपजिल्लाले पश्चिमबाट घेरेको छ।जमुना नदि यस उपजिल्लाका प्रमुख नदि हो।
इतिहास
बङ्गलादेश मुक्ति अभियान सन् १९७१ अप्रिल ४ का दिनबाट देश व्यापी रूपमा शुरू भएको थियो भने तात्कालिक समयमा यो उपजिल्ला क्षेत्र नम्बर ७ मा पर्‍थ्यो। बङ्गलादेश मुक्ति अभियानका समयमा पाकिस्तानी सेना यस उपजिल्ला अन्तर्गतका कोला, भण्डरपुर र मिथापुरका मानिसहरूको सामूहिक हत्या तथा थुप्रै घरटहराहरूमा आगजनी गरेका थिए।  पाकिस्तानी सेनाले मोहनपुरका ११ जना सर्वसाधारणहरूको बीभत्स सामूहिक हत्या गरेका थिए। १५ अक्टोबर १९७१ का दिन पाकिस्तानी सेना र बङ्गलादेशको मुक्तिका लागि लडिरहेका लडाकु बीच भएको प्रत्यक्ष गोली हानाहानमा कयौं पाकिस्तानी सेना तथा २ बङ्गलादेशी लडाकुहरूको मृत्यु भएको थियो र त्यसको सँगसँगै पाकिस्तानी सेनाले पहारपुर गाउँका लगभग सबै मानिसहरूको सामूहिक हत्या गरेका थिए।
नीलकण्ठ उप्रेती
नीलकण्ठ उप्रेती नेपालका पूर्व प्रमुख निर्वाचन आयुक्त हुन् । उप्रेती चैत्र ११ गते दोश्रो कार्यकालका लागि प्रमुख निर्वाचन आयुक्तको रूपमा नियुक्त भएका हुन् ।
बदलगाछी उपजिल्ला
जनशाङ्खिकि
बङ्गलादेश राष्ट्रिय जनगणना अनुसार यस उपजिल्लाको कुल जनसङ्ख्या १८६०५८ रहेको  छ जसमध्ये पुरुषको जनसङ्ख्या ९६०४० छ भने महिलाको जनसङ्ख्या ९००१८ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १६०८६६  छ भने हिन्दु धर्मवलम्बीको जनसङ्ख्या १६३०२ रहेको छ। त्यस्तै गरी बौद्ध धर्मवलम्बीको जनसङ्ख्या ३३९, इसाई धर्मवलम्बीको जनसङ्ख्या ३१ र अन्य धर्मका मानिसहरूको जनसङ्ख्या ८५२० रहेको छ। यस उपजिल्लामा २३५ मस्जिद, ९३ हिन्दु मन्दिर, २ गिर्जाघर र १ चिहान रहेका छन्।
नीलकण्ठ उप्रेती
पश्चिम नेपालको पर्वत जिल्लामा जन्मेका नीलकण्ठ उप्रेतीले २०२५ सालमा चितवनको गीतानगरस्थित अरुणोदय माविबाट द्वितीय श्रेणीमा एसएलसी गरेपछि राजधानी छिरी त्रिभुवन विश्वविद्यालयबाट अर्थशास्त्रमा स्नातकोत्तर गरे । बेलायतको स्टाफोर्डसायर विश्वविद्यालयबाट कम्प्युटर विज्ञानमा एमएस गरे । निर्वाचनका सबै प्रक्रिया कागजी फाइल र लिखितममा चलेको आयोगलाई 'डिजिटलाईज्ड' गर्ने अभियन्ता हुन् उप्रेती ।
बदलगाछी उपजिल्ला
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लामा धान, जुट, गहुँ, आलु, उखु, तोरी आदि अन्न बालीहरू उत्पादन गरिन्छ। यस उपजिल्लामा मुख्यतया  आँप, केरा, कटहर, अम्बा, लिची, आदि उत्पादन हुँदै आएको छ। यस उपजिल्लामा धान कुटानी केन्द्र, गहुँ पिसानी केन्द्र, चिस्यान केन्द्र, बिस्कुट कारखाना तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले केरा, तोरीको बिउ, गहुँ, धान, मौसमी तरकारी तथा अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेका आलसको तेल र तील पनि निम्न मात्रमा उत्पादन गरिन्छ। यस उपजिल्लामा १९ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्।
यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ७१.८४% मानिसहरू संलग्न छन्। यस जिल्लाका मानिसहरू अन्य जस्तै २.१% मजदुरी, व्यापार र उद्योगमा १.५५%, वाणिज्यमा १२.२५%, सञ्चार र यातायातमा ३.५%, निर्माण क्षेत्रमा ०.७२%, सुविधा ४.३२%, धार्मिक सेवा ०.१२%, रेमिटेन्स ०.१ र अन्य ३.५% रहेका छन्।
प्रशासन
प्रशासकीय बदलगाछी थानाको स्थापना सन् १८०७ भएको थियो भने सन् १९८३ मा यसलाई उपजिल्लामा परिणत गरिएको थियोे।
शिक्षा
यस उपजिल्लाको कुल साक्षरता दर ४५.२% रहेको छ जसमध्ये पुरुषको साक्षरता ५०% छ भने महिलाको साक्षरता दर ४०.१% रहेको छ। यस उपजिल्लामा ५ क्याम्पस, २ प्राबिधिक शिक्षण संस्था, १४ सामुदायिक विद्यालय, १०१ प्राथमिक विद्यालय र २५ मदरसाहरू रहेका छन्। यस उपजिल्लाका केही उत्कृष्ट विद्यालयहरू यस प्रकार छन्; बदलगाछी सरकारी क्याम्पस (सन् १९७२), बदलगाछी प्राबिधिक शिक्षण संस्था तथा क्याम्पस (सन् १९९९), बालुभरा अरबी उच्च विद्यालय (सन् १९१४), बदलगाछी पाइलट उच्च विद्यालय (सन् १९४२) गैरी तुलीया फजिल मदरसा (सन् १९६७) आदि।
पोखरा स्पोर्ट्स अवार्ड
मुख्यत कास्की जिल्लामा खेलकुद क्षेत्रमा आबद्ध तथा योगदान पुर्‍याउने विभिन्न खेलाडी,भुपु खेलाडी,प्रशिक्षक र खेलकुद संघलाई यो अवार्डद्वार सम्मानित गरिन्छ ।
इतिहास
वि.स.२०७३बाट सुरु भएको यो खेलकुद पुरस्कारमा पहिलोपटक चार विधामा अवार्ड वितरण गरिएको थियो । भने २०७४ को अवार्डबाट उत्कृष्ट सङ्घ नाम अवार्ड पनि समावेश गरिएको थियो । जसको पहिलो विजेता लनटेनिस सङ्घ कास्की हो ।
मिडिया सहयोगी
यस अवार्डको मुख्य प्रचारप्रसार गर्ने तथा अवार्ड वितरणमा प्रत्यक्ष-प्रसारणमा सहयोग पुर्‍याउने टेलिभिजनहरू निम्न छन्।
बाह्य सुत्रहरू
श्रेणी :नेपाली खेलकुद क्षेत्रका पुरस्कारहरू श्रेणी :पोखरा स्पोर्ट्स अवार्ड
राम नवमी
राम नवमी हिन्दू धर्मावलम्बीहरूको एक पर्व हो । यो पर्व चैत्र महिनाको शुक्ल पक्षको नवमी तिथीका दिन मनाइने गरिन्छ । प्रख्यात हिन्दू धर्म ग्रन्थ रामायणका अनुसार यो दिनलाई भगवान् श्री राम चन्द्रको जन्म दिनको रूपमा लिइन्छ । यो पर्व चैत्र नवरात्रको विचमा आउने भएकाले यो दिन भगवान् श्री राम का साथै आद्य शक्ति नव दुर्गा देवीको पनि पूजा हुन्छ । त्रेता युगमा चैत्र शुक्ल नवमीका दिन अयोध्यामा जन्मनु भएका श्रीरामले दानवीय प्रवृत्तिका रावणको अन्त्य गरी जन कल्याण गरिएको सम्झनामा यो पर्व मनाइन्छ । हिन्दू धर्मावलम्बीहरू रामनवमीका दिन बिहानै नुहाइधुवाइ गरी राम मन्दिरमा गई पूजा आराधना गर्ने गर्दछन् । यसै क्रममा राजधानीको बत्तिसपुतली स्थित राम मन्दिरमा पनि बिहानैदेखि भक्तजनको भीड लाग्छ । राजधानीकै प्रसिद्ध राम मन्दिरमा ललितपुर, भक्तपुरबाट भक्तजन पूजाका लागि आउँछन् । रामनवमीका दिन जनकपुर स्थित रामजानकी मन्दिरमा भव्य मेला लाग्छ । मेलामा नेपाल तथा भारतका हजारौं श्रद्धालुको घुइँचो लाग्छ । पवित्र पोखरी गङ्गासागरमा स्नान गरी श्रद्धालुले जानकी मन्दिर सहित विभिन्न मठ मन्दिरमा पूजापाठ गर्ने प्रचलन छ ।
तेजस्वी मादिवाडा
तेजस्वी मादिवाडा (తేజస్వి మదివాడ; जन्म ३ जुलाई, १९९१) एक भारतीय चलचित्र अभिनेत्री र मोडल हुन्, जो मुख्य रूपमा तेलुगु चलचित्र उद्योगमा काम गर्छिन्। नर्तक प्रशिक्षकको रूपमा काम गरेकी उनले सन् २०१३ को तेलुगु चलचित्र 'सितम्मा वाकितलो शिरिमल्ले चेट्टु' बाट अभिनेत्रीको रूपमा चलचित्र क्षेत्रमा पदार्पण गरेकी थिइन्। उनले चर्चा भने 'आइसक्रिम' चलचित्रबाट प्राप्त गरेकी हुन्।
प्रारम्भिक जीवनी र शिक्षा
मादिवाडाले बेगुम्पेटको वायुसेना विद्यालयबाट शिक्षा प्राप्त गरेकी थिइन्। उनले सेन्ट फ्रान्सिस कलेज, हैदराबादबाट आमसञ्चार र पत्रकारिता विषयको अध्ययन गरेकी थिइन्। शिक्षा प्राप्त गरिसकेपछि उनले एक स्वयं नृत्य प्रशिक्षकको रूपमा हैदराबादको विभिन्न व्यावसायिक नृत्य प्रशिक्षण केन्द्र र विद्यालयहरूमा अभ्यास गराएकी थिइन्। उनले सन् २०११ मा मिस डाबर गुलाबरी नामक सौन्दर्य प्रतियोगितामा सहभागिता जनाएकी थिइन् जसमा उनले दोस्रो स्थान प्राप्त गर्न सफल भएकी थिइन्। यसै सफलताको कारण उनले पहिलो चलचित्रमा अभिनय गर्ने मौका पाएकी थिइन्। उनले यसपछि सन् २०१८ मा टेलिभिजन रियालिटी कार्यक्रम 'बिग बोस तेलुगु'को दोस्रो संस्करणमा भाग लिएकी थिइन्।
चलचित्र करियर
मादिवाडाले सन् २०१३ मा अभिनय पदार्पण गरेकी थिइन्। उनले तेलुगु भाषाको पारिवारिक नाट्य चलचित्र 'सितम्मा वाकितलो शिरिमल्ले चेट्टु'मा सहायक अभिनेत्रीको भूमिकामा अभिनय गरेकी थिइन्।
भुँडीफोर गरुड
भुँडीफोर गरुड (Leptoptilos javanicus) गरुड परिवार अन्तर्गतको प्रजाति चरा हो। यो अग्लो खुट्टा, घाँटी र लामो चुच्चो भएको चरा हो। यसले सर्प, माछा र पानीकीरालाई आहारा बनाउँछ । सिमसारको घट्दो संख्या र जलवायु परिवर्तनको कारण यो विस्तारै संकटमा परेको प्रजाति हो।
यो पनि हेर्नुहोस्
भूडीफोर गरुड राज गरुड जस्तै देखिने भए पनि यी दुई फरक प्रजातिहरू हुन्। यसले पनि राज गरुडले उस्तै घाँटी खुम्च्याएर उड्दछ। राज गरुडभन्दा अलि सानो साथै पातलो ठओँड जसमा सिधा ठोँडधुरी भएको हुन्छ। वयस्क भूडीफोर गरुडको टाउकोमा फिक्का पाता जस्तो चाक्लो भाग, घना प्वाँखहरूले ढाकिएको टाउको र घाटीको पछिल्लो भाग जस्तो सानो कल्की जस्तो आकार भएको हुन्छ। वयस्क भूडीफोर गरुडको टल्कने कालो पिठ्यु र पखेटाको तल्लो भाग प्राय: कालो, सेतो तल्लो पुच्छर ढकनी र घाँटीका प्वाँखका झुप्पा प्राय: काला हुन्छन्। बच्चा कोरल्ने समय भूडीफोर गरुडको प्वाँखावस्थामा काँधका प्वाँखहरू र भित्रि मुख्य ढकनीमा साघुँरो सेतो पङ्खछेउ साथे मध्य पङ्खढकनीमा तामा रङ्का मसिना थोप्लाहरू भएको हुन्छ। बच्चा भूडीफोर गरुड वयस्क जस्तै तर माथिल्लो भाग धमिलो कालो तथा टाउको र घाँटीमा घना प्वाँखहरूले ढाकिएको हुन्छ। यो चरा ८७ देखि ९३ सेन्टिमिटर (३४ देखि ३७ इन्च) लम्बाई, तौल ४ देखि ५.७१ किलोग्राम (८.८ देखि १२.६ पाउण्ड) तथा उभिँदा ११० देखि १२० सेन्टिमिटर (४३ देखि ४७ इन्च) अग्लो हुन्छ।
ऋषिकेश
ऋषिकेश हिन्दू धर्मावलम्बीहरूको एक मुख्य तिर्थ स्थानका साथै एक पर्यटकीय स्थल हो।यो स्थान भारतको उत्तराखण्डमा पर्दछ। यहाँबाट गढवाल मण्डलको यात्रा प्रारम्भ हुने भएकाले यो ठाउँलाई उत्तराखण्डको प्रवेस द्वार पनि भनिन्छ। ऋषिकेश तिर्थ स्थलका साथै भारतको एक प्रयटकिय क्षेत्र तथा प्रचलित योगकेन्द्र हो ।
प्रचलित कथाहरू
ऋषिकेशसँग सम्बन्धित अनेक धार्मिक कथाहरू प्रचलित छन् । भनिन्छ समुद्र मथनको बेला निस्किएको हलाहल नामको विष भगवान शिवले यसै स्थानमा पिएका थिए । विष पिएपछी उनको कण्ठ नीले परेको थियो र उनलाई नीलकण्ठ भनेर चिनिन्छ । एक अन्य अनुश्रुतिका अनुसार भगवान रामले वनवास गएका बेला यहाँका जंगलहरूमा आफ्नो समय व्यतीत गरेको थिए । डोरीबाट बनेको लक्ष्मण झूला यसको प्रमाण मानिएको छ । सन् १९३९ मा लक्ष्मण झूलाको पुनर्निर्माण गरिएको थियो । यो पनि भनिन्छ कि ऋषि राभ्याले यहाँ ईश्वरको दर्शनका निमित्त कठोर तपस्या गरेका थिए । उनके तपस्याबाट प्रसन्न भएर भगवान ऋषिकेशको अवतारमा प्रकट भए । त्यो समयबाट यस स्थानको नाम ऋषिकेश पर्न गएको थियो ।
लालापट्टी
यो नेपालको सगरमाथा अञ्चलको सप्तरी जिल्लाको एक गाँउ विकास समिति हो।
ऋषिकेश
पर्यटकिय क्षेत्र
गंगा नदीको एक किनारलाई अर्को किनारसँग जोडने यो झूलापुल नगरको विशिष्ट पहिचान हो । यसलाई १९३९ मा बनाईएको थियो । भनिन्छ गंगा नदीलाई पार गर्नको निमित्त लक्ष्मणले यस स्थानमा जूटको झूला बनाएका थिए । झूलाको बीचमा पुग्नेबेला त्यो हल्लिएको प्रतीत हुन्छ । ४५० फुट लामो यो झूलापुलको सामने लक्ष्मण र रघुनाथ मन्दिर छन् । झूलामा उँभिएर आसपासको सुन्दरताको आनन्द लिन सकिन्छ । लक्ष्मण झूला जस्तै राम झूला पनि नजिकै स्थित छ । यो झूलापुल शिवानन्द र स्वर्ग आश्रमका बीचमा बनेको छ । यसैले यसलाई शिवानन्द झूलाको नामले पनि चिनिन्छ । ऋषिकेशमा गङ्गाजीको किनारामा रहेको बालुवा निकै नरम तथा कोमल छ, यसमा बसेपछी आमाको काख जस्तै स्नेहमयी र ममतापूर्ण लाग्दछ, यहाँ बसेर दर्शन गर्नाले मात्र ह्रदयमा असीम शान्ति र रामत्वको उदय हुन लाग्दछ ।..
लालापट्टी
जनसङ्ख्या
नेपालको सन् २००१को जनगणना अनुसार यहाँको जनसङ्ख्या छ।
ऋषिकेश
पर्यटकिय क्षेत्र
ऋषिकेशमा स्नान गर्ने यो प्रमुख घाट हो । यहाँ प्रात: कालमा अनेक श्रद्धालु पवित्र गंगा नदीमा डुबकी लगाउँछन् । भनिन्छ यस स्थानमा हिन्दु धर्मका तीन प्रमुख नदिहरू गंगा, यमुना र सरस्वतीको संगम हुन्छ । यसै स्थानबाट गंगा नदी दायाँ तिर मोडिन्छन् । साँझ पख गरिने यहाँको आरतीको दृष्य निकै आकर्षक हुन्छ ।
स्वामी विशुद्धानन्द द्वारा स्थापित यो आश्रम ऋषिकेशको सबैभन्दा प्राचीन आश्रम हो । स्वामी विशुद्धानन्दलाई बाबा काली कमली वाले भनेर पनि चिनिन्छ । यस स्थानमा धेरैजसो सुन्दर मन्दिरहरू बनेका छन् । यहाँ खानपिनका अनेक रेस्टुरेंटहरू छन् । यहाँका होटलहरूमा शाकाहारी भोजन मात्र पस्किने गरिन्छ । आश्रमका आसपासमा हस्तकलाका सामानका धेरै पसलहरू छन् ।
लगभग ५५०० फुटको उचाईंमा स्वर्ग आश्रमको पहाडी चुचुरामा नीलकण्ठ महादेव मन्दिर स्थित छ । भनिन्छ भगवान शिवलाई यसै स्थानमा समुद्र मंथनबाट निस्केको हलाहल विष ग्रहण गरेका थिए । विषपानपछी विषको प्रभावले उनको कण्ठ नीलो परेको थियो र उनलाई नीलकण्ठ नामले चिनिएको थियो । मन्दिर परिसरमा पानीको एक झरना छ जहाँ भक्तगण मन्दिरको दर्शन गर्नु भन्दा पहिले स्नान गर्दछन् ।
यो ऋषिकेशको सबैभन्दा प्राचीन मन्दिर हो । यसलाई १२ औँ शताब्दीमा आदि गुरू शंकराचार्यले बनाउन लगाएका थिए । भगवान रामका कान्छा भाइ भरतलाई समर्पित यो मन्दिर त्रिवेणी घाट नजिकै पुरानो बजार ओल्ड टाउनमा स्थित छ । मन्दिरको मूल रूप सन १३९८ मा तैमूर आक्रमणका बेला क्षतिग्रस्त भएको थियो । हालांकि मन्दिरका धेरैजसा महत्त्वपूर्ण सामानहरूलाई त्यो हमलापछी आजसम्म संरक्षित राखिएको छ । मन्दिरको भित्री गर्भगृहमा भगवान विष्णुको प्रतिमा एकल शालीग्राममा कुँदिएको छ । आदि गुरू शंकराचार्य द्वारा राखिएको श्रीयन्त्र पनि देख्न पाइन्छ ।
लक्ष्मण झूला पार गर्ने बित्तिकै कैलाश निकेतन मन्दिर छ । १२ खण्डहरूमा बनेको यो विशाल मन्दिर ऋषिकेशका अन्य मन्दिरहरू भन्दा भिन्न छ । यस मन्दिरमा सबै देवी देवताहरूका मूर्तिहरू स्थापित छन् ।
राम झूला पार गर्दा गीता भवन छ जसलाई सन् १९५० मा श्रीजयदयाल गोयन्काजीले बनाउन लगाएका थिए । यो आफ्नो दर्शनीय भित्ताकोलागी प्रसिद्ध छ । यहाँ रामायण तथा महाभारतका चित्रहरूले सजाइएका भित्ताहरूले यो स्थानलाई आकर्षण बनाएका छन् । यहाँ एक आयुर्वेदिक डिस्पेन्सरी र गीताप्रेस गोरखपुरको एक शाखा पनि छ । प्रवचन तथा कीर्तन यस मन्दिरका नियमित क्रियाहरू हुन् । साँझमा यहाँ भक्ति संगीतको आनन्द लिन सकिन्छ । यो भवनमा तीर्थयात्रिहरूलाई बस्नाका लागि सयकडौं कोठाहरू छन् ।
कसरी जाने
ऋषिकेशबाट १८ कि.मी. को दूरीमा देहरादुन नजिकै जौली ग्रान्ट विमानस्थल यहाँको निकटतम एयरपोर्ट हो । एयर इन्डिया, किंगफिशर, जेट एवं स्पाइसजेटका फ्लाईटहरू यस एयरपोर्टलाई भारतको राजधानी दिल्लीसँग जोड्दछन् ।
ऋषिकेशको निकटतम रलवे स्टेशन ऋषिकेश हो जो शहर भन्दा ५ कि.मी. को दूरीमा छ । ऋषिकेश भारतका प्रमुख रेलवे स्टेशनहरूसँग जोडिएको छ ।
भारतको राजधानी शहर दिल्लीको कश्मीरी गेटबाट ऋषिकेशको लागि डीलक्स तथा निजी बसहरूको व्यवस्था छ । राज्य परिवहन निगमका बसहरू नियमित रूपमा दिल्ली तथा उत्तराखण्डका अनेक शहरहरूबाट ऋषिकेशका लागि चल्दछन् ।
व्यापार
ऋषिकेशमा हस्तकलाका सामान साना साना दोकानहरूमा किन्न सकिन्छ । यहाँ अनेक दोकानहरू छन् जहाँबाट साडिहरू, बेड कवर, हैन्डलूम फेबरिक, कटन फेबरिक आदिको खरीददारी गर्न सकिन्छ । ऋषिकेशमा सरकारी मान्यता प्राप्त हैन्डलूम सप, खादी भण्डार, गढवाल वूल तथा क्राफ्टका धेरै जसो दोकानहरू छन् जहाँबाट उच्चकोटिका सामानहरू किन्न सकिन्छ ।
पुणे वारियर्स इन्डिया
पुणे वारियर्स इन्डिया भारतको पुणे शहरको फ्रेन्चाइज भएको क्रिकेट टिम थियो ।
जूनकीरी
जूनकीरी सिद्धिचरण श्रेष्ठद्वारा लेखिएको र साझा प्रकाशनले बजारमा ल्याएको एक नेपाली भाषाको काव्य हो।
कृष्णकण्ठ गरुड
कृष्णकण्ठ गरुड नेपाल लगायतका दक्षिण र पूर्वी एसिया तथा अष्ट्रेलियाका भूभागमा पाइने एक प्रकारको चराको नाम हो ।
ओसामा हसावी
ओसामा अब्दुल्रजग हसावी (अरबी: इमामिया असासावी, जन्म ३१ मार्च १९८४) एक सउदी अरब फुटबल खेलाडी हुन जसले वर्तमान मा अल-वेदा को लागि मध्यपंक्तिको रूपमा खेल्छन् र उनी साउदी अरब राष्ट्रिय फुटबल टिमका कप्तान हुन् ।
कृष्णकण्ठ गरुड
विवरण
कृष्णकण्ठ गरुडको उचाई १२९-१५० सेन्टिमिटर (५१-६० इन्च) हुन्छ । यसको तौल लगभग ४१०० ग्राम हुन्छ ।
ओसामा हसावी
अन्तरास्ट्रिय कार्यकाल
उनी सउदी अरब राष्ट्रिय फुटबल टोलीका कप्तान हुन् । ऊनी राष्ट्रकोलागि २००७ गल्फ कपमा आफ्नो देशको लागि खेलेका थिए र फिफा विश्व युवा च्याम्पियनशिपमा सऊदी टोलीको सदस्य थिए । उनी २००७ एएफसी एसियाली कपमा भाग लिने खेलाडी पनि हुन् ।
नेपाल अधिराज्य
नेपाल अधिराज्य वा गोरखा अधिराज्य वा असल हिन्दुस्तान, दक्षिण एसियाको एक हिन्दू राज्य थियो, जसको गठन वि.सं १८२४ मा नेपालको एकीकरणद्वारा भएको थियो। खस ठकुरी राजपुत मूलको भएको दाबी गर्ने गोरखाका राजा पृथ्वीनारायण शाहद्वारा स्थापित यो वि.सं २०६३ मा नेपाली राजतन्त्रको उन्मूलन नभएसम्म २४० वर्षसम्म अस्तित्वमा रहेको थियो। यस अवधिमा नेपाल औपचारिक रूपमा शाह वंशको शासनको अधीनमा रहेको थियो।
ओसामा हसावी
अन्तरास्ट्रिय कार्यकाल
शनिवार, २९ मे २०१० मा स्पेनको विरुद्धमा उनले उत्कृष्ट गोल गरे, उनले एक कोना किकको साहायतामा स्पेनको विरुद्ध सउदी अरबी टीमलाई १-० ले अग्रता दिलाए,यो सउदी अरब राष्ट्रिय टीमको लगि दोस्रो गोल थियोे ।
कृष्णकण्ठ गरुड
यो पनि हेर्नुहोस्
घुँगीफोर गरुड
नेपाल अधिराज्य
वि.सं १८४८ मा राजकुमार बहादुर शाहको नेतृत्वमा नेपाली सेनाले तिब्बतमाथि आक्रमण गर्दै दिगार्चामा लुटपाट गगरेको थियो। त्यस पश्चात् दलाई लामा र चिनियाँ उच्च अधिकारीले सैन्य सहयोगका लागि चिनियाँ प्रशासनलाई खबर गरेका थिए। फुकाङगानको नेतृत्वमा चिनियाँ र तिब्बती सेनाले नेपालमाथि आक्रमण गरे पनि नुवाकोटमा असफल भएका थिए र वार्तामा गएका थिए। चार काजीहरूमध्ये सबैभन्दा प्रभावशाली रहेका मुलकाजी दामोदर पाँडेलाई बहादुर शाहलाई हटाएर नियुक्त गरिएको थियो। मुलकाजी कीर्तिमान सिंह बस्न्यातले राजा गीर्वाणयुद्ध विक्रम शाहको रक्षा गर्न र पूर्वराजा रणबहादुर शाहलाई नेपालबाट टाढा राख्न प्रयास गरेका थिए। १८६० फागुन २४ का दिन पूर्वराजा फर्केर मुख्तियार (प्रधानमन्त्री) बनेका थिए र दामोदर पाँडेलाई थानकोटमा मृत्युदण्ड दिइएको थियो। वि.सं १८६२ मा रणबहादुर शाहको मृत्युपछि भएको भण्डारखाल पर्वले आधिकारिक मुख्तियार भीमसेन थापाको उदयलाई अगाडि बढाएको थियो जो सन् १८६२ देखि १९९२३ सम्म नेपालको वास्तविक शासक बनेका थिए। तथापि, उन्नाइसौँ शताब्दीको सुरुतिर भारतमा इस्ट इन्डिया कम्पनीको शासनको विस्तारले नेपाल अङ्ग्रेज युद्ध (१८७१ कात्तिक १८- १८७२ फागुन २४) निम्त्याएको थियो जसको परिणामस्वरूप नेपालको पराजित भएको थियो। सुगौली सन्धि अन्तर्गत राज्यले आफ्नो आन्तरिक स्वतन्त्रता कायम राखेको थियो, तर नेपालले आफ्ना भूभागहरू गुमाउन पुगेको थियो। मेची र महाकाली नदीलाई नेपाली भूभागको सीमाको रूपमा चिह्नित गरिएको थियो। सुगौली सन्धि अघिको राज्यको भूभागलाई कहिलेकाहीँ विशाल नेपाल पनि भन्ने गरिन्छ। राजनीतिक परिदृष्यमा मुख्तियार माथवरसिंह थापाको मृत्युले थापा आधिपत्यको अन्त्य गरी कोत पर्वको लागि पृष्ठभूमि खडा गरेको थियो। यसको परिणामस्वरूप खस (क्षेत्री) राणा वंशको उत्थान भएको थियो र १८९९ देखि २००७ सम्म अर्को शताब्दीका लागि नेपालको प्रधानमन्त्रीको पदलाई राणाहरूको परिवारमा वंशाणुगत बनाएको थियो। पहिलो राणा शासक जङ्गबहादुर राणाद्वारा राणा वंशको सुरुवात भएको थियो जसले राजालाई पनि नियन्त्रणमा लिएको थियो। राणा शासनमा निरंकुशता, आर्थिक शोषण र धार्मिक उत्पीडन रहेको मानिन्छ।
२००६ मा, नयाँ स्वतन्त्र गणतन्त्र भारतले एक मैत्री सन्धिमा हस्ताक्षर गरेको थियो जसमा दुवै राष्ट्र एक अर्काको सार्वभौमिकताको सम्मान गर्न सहमत भएका थिए। सोही वर्ष, भारतले राजा त्रिभुवनलाई समर्थन गर्न महत्त्वपूर्ण भूमिका खेलेको थियो जसलाई राणा प्रधानमन्त्री मोहन शमशेर जङ्गबहादुर राणालाई पदच्युत गर्न मद्दत गरेको थियो। सात सालको क्रान्तिले राणा शासनको अन्त्य गरेको थियो जसलाई राजा त्रिभुवनको समर्थन रहेको थियो।
ओसामा हसावी
अन्तरास्ट्रिय कार्यकाल
मे २०१८ मा उनलाई सऊदी अरबको शुरुवाती स्काडमा २०१८ फिफा विश्वकप लागि नामकरण गरियो ।
नेपाल अधिराज्य
राणा शासनको उन्मूलन पश्चात् सुधार लागू गर्न र संविधान पारित गर्न असफल प्रयासहरू भएका थिए। राजा त्रिभुवनको निधन भएसँगै नेपालको राजा बनेका महेन्द्रले २०१५ सालमा निर्वाचित संसद भङ्ग गर्दै २०१७ साल पुस १ गते निर्दलीय पञ्चायती व्यवस्था लागू गरेका थिए। २०२८ सालमा राजा महेन्द्रको निधन भएसँगै वीरेन्द्र नेपालको राजा बनेका थिए। पञ्चायती व्यवस्था २०४६ सालको आन्दोलनको माध्यमबाट उन्मूलन भएको थियो र नेपाल संवैधानिक राजतन्त्र मुलुक बनेको थियो। त्यसपछि, २०५२ सालमा नेपाल कम्युनिष्ट पार्टी (माओवादी)को नेतृत्वमा जनयुद्ध आरम्भ भएको थियो र यो जनयुद्ध २०६२ सम्म १० वर्ष चलेको थियो। सोही अवधिमा २०५८ सालमा जेठ १९ गते, राजा वीरेन्द्रको वंश नाश हुने गरि दरबार हत्याकाण्ड भएको थियो जसले नेपाली राजतन्त्रको अवस्थालाई थप अस्थिर बनाएको थियो।
दरबार हत्याकाण्डको फलस्वरूप राजा ज्ञानेन्द्र सिंहासनमा फर्किएका थिए। २०६२ मा उनको प्रत्यक्ष शासनले माओवादी विद्रोह र प्रजातन्त्र पक्षधर कार्यकर्ताहरूलाई एकताबद्ध गर्ने विरोध आन्दोलनलाई उक्साएको थियो। अन्ततः उनी प्रतिनिधि सभाको पुनस्र्थापना गर्न बाध्य भएका थिए र नेपालमा राजतन्त्र उन्मूलन भएको थियो। त्यस पश्चात्र अन्तरिम संविधान पारित भएको थियो। अर्को वर्ष अर्थात् २०६४ पहिलो संविधानसभा निर्वाचन सम्पन्न भएको थियो। २०६५ जेठ १५ मा, लोकतान्त्रिक गणतन्त्र नेपालको घोषणा गरिएको थियो।
राजतन्त्रको उन्मूलन हुनु अघिसम्म नेपाल विश्वकै एक मात्र देश थियो, जहाँ हिन्दू धर्मलाई आफ्नो राजकीय धर्मका रूपमा राखिएको थियो। गणतन्त्र बनेदेखि नै यो देश औपचारिक रूपमा धर्मनिरपेक्ष राष्ट्र बनेको छ।
ठूलो मान्छे
ठूलो मान्छे कृष्णभक्त श्रेष्ठद्वारा लेखिएको र साझा प्रकाशनले बजारमा ल्याएको एक नेपाली भाषाको काव्य हो।
कामारेड्डी जिल्ला
कामरेड्डी जिल्ला भारतको तेलङ्गाना राज्यको उत्तरी क्षेत्रमा अवस्थित एउटा जिल्ला हो। जिल्लाले मेडक, निजामाबाद, संगारेड्डी, सिद्धिपेट र राजन्ना सर्सिल्ला जिल्लाहरू र महाराष्ट्र र कर्नाटकको राज्य सीमासँग सीमाहरू साझा गर्दछ।
भूगोल
जिल्ला ३,६५२.०० वर्ग किलोमिटर (१,४१०.०५ वर्ग माइल) को क्षेत्रफलमा फैलिएको छ जसले यसलाई राज्यको १५औँ ठुलो जिल्ला बनाउँछ। कामरेड्डीलाई क्रमशः उत्तरमा निजामाबाद जिल्ला, सिरसिल्ला र सिद्धिपेट जिल्लाले पूर्वमा, यो दक्षिणमा संगारेड्डी जिल्ला र मेडक जिल्लाले र पश्चिम र दक्षिण पश्चिममा क्रमशः महाराष्ट्र र कर्नाटक राज्यको नान्देड जिल्ला र बिदर जिल्लाले घेरिएको छ।
जनसाङ्ख्यिकी
भारतको २०११ को जनगणना अनुसार, जिल्लाको जनसङ्ख्या ९७४,२२७ छ। कामरेड्डी तेलंगानाको ३१ जिल्लाहरू मध्ये १५औँ सबैभन्दा धेरै जनसङ्ख्या भएको हो। साक्षरता दर ४८.४९% छ। जनसङ्ख्याको ८.२४% शहरी क्षेत्रमा बस्छन्। अनुसूचित जाति र अनुसूचित जनजातिहरू क्रमशः जनसङ्ख्याको १५.७७% र ८.४१% छन्।
कुबलाई खान
; पनि spelled Khubilai) र मन्दिरको नाम शिजुबाट पनि चिनिन्थे । उनी मङ्गोल साम्राज्यको पाँचौ खागन हुन भने उनले सन् १२६० देखि सन् १२९४ सम्म शासन गरेका थिए । उनीले सन् १२७१ मा चीनमा युआन राजवंशको स्थापना समेत गरेका थिए र उनको मृत्यु सम्म पहिलो युआन सम्राटको रूपमा शासन चलाएका थिए ।
कुबलाई तोलिउको चौथो छोरा र जंगेज खानका नाती थिए । उनले सन् १२६० मा आफ्नो दाजु पश्चात राजगद्दि सम्हालेका थिए । उनको शासनको शुरूवातमा विवाद तथा सामाज्यमा बेमेलको अवस्था आएको थियो ।  कुबलाईको बास्तविक शक्ति चीन तथा मङ्गोलियामा सिमित थियो, यद्यपि खागनको प्रभाव इलखानेटमा र केही कम प्रभाव स्वर्ण होर्डेमा थियो ।    तत्कालिन समयमा मंगोल सामाज्यको गणना गर्ने हो भने सामाज्य प्रसान्त महासागर देखि कालो समुद्र, साइबेरिया देखि हालको अफगानिसतानसम्म थियो, जुन संसारको मानव वस्नयोग्य जमिनको करिब १ को पाँचौ भाग हुन्छ ।
सन् १२७१ मा कुबलाई खानले युआन राजवंशको स्थापना गरी हालको मङ्गोलिया, चीन, कोरिया तथा नजिको क्षेत्रहरूमा शासन गरेको थियो भने चीनको सम्राटको भूमिकामा थिए । सन् १२७९ सम्म मङ्गोलहरूले सोंग राजवंश माथि जित हासिल गरी कुबलाई पुरै चीनमा शासन गर्ने पहिलो गैह चिनिया शासक हुन पुगे ।
प्रारम्भिक जीवन
कुबलाई खान तोलुइका चौथो छोरा तथा सोघाघतानी बेकिसँगको दोश्रो छोरा थिए । उनका हजुरबुबा जंगेज खानले सुझाव दिए अनुसार उनको आमाले बुद्धिष्ट टनगुट महिला उनको धाइमाको रूपमा राखेका थिए, जसलाई कुबलाईले पछि धेरै सम्मान गर्दथे । सन् १२२४ मा इलि नदि तिर मङ्गोलको खवार्जमियाको जित पश्चात घर फर्कने क्रममा जंगेज खानले आफ्नो नातीहरूको पहिलो शिकार पश्चात उत्सव गरेका थिए । कुबलाई खान नौ वर्षका थिए र उनले दाजुसँग मिलि खरायलो र जरायो मारेका थिए ।
परिवार
कुबलाई खानको पहिलो विवाह तेगुलेनसँग भएको थियो तर उनीको मृत्यु चाडै नै भएको थियो । त्यस पश्चात उनले खोंगिराडका चविसँग विवाह गरेका थिए । सन् १२८१ मा चविको मृत्यु पश्चात कुबलाईले चविको इच्छा अनुसार चविका बहिनी नामबुईसंग विवाह गरेका थिए ।
दाङ उपत्यका
दाङ उपत्यकाको मुख्य नदी बबई हो र दाङको भुगोल बबई उपत्यका भनेर पनि चिनिन्छ। स्योर लगायतका अन्य साना ठूला खोला नदी हरू पनि यो उपत्यकामा प्रवाहीत हुदै वहने गर्दछन। दाङ जिल्लामा पर्ने यो सबै भन्दा ठूलो उपत्यका संपूर्ण राप्ती अञ्चलकै अन्न भण्डारको रूपमा रहेको छ साथै तीन नगरपालिका (त्रिभुवननगर, तुलसीपुर र त्रिपुर)रहेको यो उपत्यकाकामा बाणीज्यकेन्द्र हरू समेत विकास भइसकेका छन, खास गरी त्रिभुवननगर र तुल्सीपुरले राप्तीका संपूर्ण पहाडी क्षेत्रमा सामान पैठारी गर्दछन। नेपालको दोस्रो पुरानो महेन्द्र संस्कृत विश्वविद्यालय (हाल, नेपाल संस्कृत विश्वविद्यालय वनाइएको)समेत यसै उपत्यकामा रहेको र महेन्द्र क्याम्पस त्रिभुवननगर तथा अन्य क्याम्पस तथा विद्यालय समेत यस उपत्यकामा रहेका तथा जनरल तथा अन्य अस्पताल समेत रहेकाले यो उपत्यका पुरै राप्तीको पहाडी क्षेत्रको शिक्षा,श्वास्थ तथा वाणीज्य केन्द्र समेत हो।
विकासिल भएर पनि राप्ती अञ्चल र पश्चिम नेपाल र राप्ती अञ्चलको बिकसीत जिल्लाका रूपमा दाङलाई गनिन्छ। सडक यतायतमा दाङ उपत्यकालाई देउखुरी उपत्यकामा पर्ने लमही बजार अवस्थीत महेन्द्र राजमार्ग सँग एक पक्की सहायक राजर्मागले जोडदै त्रिभुवन नगर देखि तुल्सीपुर सम्म तथा बिचका अन्य ग्रामीण गाँउ तथा बजारलाई यातयात सेवा प्रदान् गर्दछ। साथमा दाङ राप्ती अञ्चलको पहाडी क्षेत्रको पनि मुख्य ब्यावसायीक स्थल हो। रोल्पा,रूकुम,प्युठान, सल्यान सँग यस उपत्यकाको त्रिभुवन नगर र तुल्सीपुर नगरको कच्ची सडक मार्फत यातायात सम्पर्क रहेको छ । त्यसै गरी त्रिभुवन नगर देखि सुर्खेतको बिरेन्द्रनगर सम्म अर्को सडक खनिएको छ भने तुल्सीपुर बाटै पनि एक कच्ची सहायक मार्गले उपत्यका बाहिर पश्चिमी खण्डको महेन्द्र राजमार्ग सँग जोडदछ। स्थानीय सडकहरू कच्ची नै छन तर त्रिभुवन नगर क्षेत्रका केही सडक पिच गरिएका पनि छन। दुर सञ्चारमा टेलीफोन एस टि डि, आई एस टि डि तथा इमेल इन्टरनेटको सुविद्या पाउन सकिन्छ स्थानीय यातायातका साधन हरूमा मुख्य दुई शहरमा थोरै टयाक्सी तथा रिक्साको सुविद्या रहेको छ भने ग्रामीण क्षेत्र तर्फ साइकल मोटरसाइर्कल गोरू गाढा प्रचलित छन।
यो पनि हेर्नुहोस्
Inner Terai Valleys of Nepal
उत्तर (महाभारत)
महाकाव्य महाभारतमा, उत्तर मत्स्य साम्राज्यका राजकुमार र राजा विराटका छोरा थिए, जसको दरबारमा पाण्डवहरूले एक वर्षको लागि आफ्नो बनबासको समयमा लुकेर बिताए। उनकी बहिनी उत्तराको विवाह अर्जुनको छोरा अभिमन्युसँग भयो।
प्रमुख भाग
पाण्डवहरूले मत्स्य राज्यमा गुप्तवास बिताएको वर्षको अन्त्यतिर, दुर्योधनले पाण्डवहरू मत्स्यमा लुकिरहेका थिए भन्ने शंकाले त्यो राज्यमा आक्रमण गरे। हस्तिनापुराको सेना मत्स्यको सिमानामा खडा थियो, तर राजा विराटले आफ्नो सम्पूर्ण सेनालाई दक्षिणबाट आक्रमण गर्ने त्रिगर्त सेनासँग लड्न पहिल्यै गइसकेका थिए।
यो खबर राजमहलको आउँदा, उत्तरले निर्धक्क एक्लै कौरव फौजलाई पराजित गर्ने दावा गरे। आफ्नी आमा र उनकी नोकर्नीको उदासीनतामा, उनले आफ्नी बहिनीको नृत्य गर्ने शिक्षक, नपुंसक वृहन्नाला, जो वास्तवमा अर्जुन थिए,लाई आफ्नो सारथिको रूपमा लिएर युद्ध गर्न लागे। उनीहरू कुरु सेनाको नजिक पुग्दा उत्तर दृश्यहरू देखेर आतंकित भए र बृहन्लालाई पछाडि फर्कन भने। जब बृहन्नलाले क्षत्रिय धर्मलाई उद्धृत गरे, उत्तर रथ छोडिदिए र आफ्नो जीवनको बचाउनको लागि भागे, अर्जुन उसको नजिक दौडेर उनलाई समाते। उत्तरको साहसलाई सुदृढ पार्न अर्जुनले आफ्नो वास्तविक चिनारी प्रकट गरे। उत्तर आश्चर्यचकित भए र सुरुमा अर्जुनलाई विश्वास गर्न इन्कार गरे; अर्जुनले आफ्नो दस उपनाम सुनाए पछि मात्र उत्तरले विश्वास गरे कि बृहन्नला वास्तवमा अर्जुन थिए। त्यसपछि अर्जुनले पदभार लिए र एक्लैले सम्पूर्ण हस्तिनापुर सेनालाई पराजित गरे।
महाभारत युद्ध
१८-दिने कुरुक्षेत्र युद्धको क्रममा उत्तर र उनका भाइहरू पाण्डवहरूको समर्थनमा लडिरहे। उत्तरलाई शल्यले युद्धको पहिलो दिनमा मारे ।
युद्धमा सुरु रूपमा, युद्धमा पनि पक्षमा ढल्केको छ कौरव रूपमा भीष्म समावेश गर्न असमर्थ छ। आक्रमणमा जाँदा उत्तरले आक्रामक भई आफ्नो रथलाई कौरवा गठनमा लग्यो जहाँ उनलाई शल्यले जाँच गर्यो जसले उत्तरलाई आफ्नो परिचय दिन भन्यो। उत्तरले आफ्नो सैनिक कौशलको बारेमा गर्व गर्दछ र आफूलाई कृष्णसँग तुलना गर्दछ, विराट युद्धमा अर्जुनको सारथि भएको थियो। शल्यले उत्तरमा उसको अहंकारको लागि कडा शब्दमा हप्काए र भने कि "उसको जिब्रो काँड भन्दा तीखो छ।" उत्तरले भयंकर आक्रमणको साथ जवाफ दिए। उनले शल्यको धनुको तस्वीर च्यात्यो र उनलाई घाइते तुल्यायो र शाल्यको रथको पाङ्ग्रा तोडेपछि उसको रथ र घोडाहरूलाई मारे। जसरी शल्यालाई डिफेस्टेन्ट गरिएको छ, उत्तरले मार्ने प्रहारको उद्देश्य बनाएको छ, र शल्यलाई हाँसो गर्दै सोध्यो, "के यो मेरो जीभ हो, वा मेरो तीरले तिमीलाई मार्नेछ?" जमिनबाट, शल्यले उत्तरको शरीरमा मार्ने गरी भाला हाने। उत्तर आफ्नो रथमा ढले र यस्तो बहादुर बालकको मृत्युको निम्ति शल्यले शोक प्रकट गरे।
यसरी ती दुई भाइहरू एकै दिनमा मरे।
कर्मचारी व्यवस्थापन
कर्मचारी व्यवस्थापन भनेको सङ्गठानात्मक संरचना अनुसार विभिन्न पदहरूमा योग्यता तथा अनुभव अनुसार मानव संसाधन पूर्ती गर्ने कार्य हो 'दर्साउँछ । ।
ढाक्रे
ढाक्रे लाटो साथीद्वारा लेखिएको र साझा प्रकाशनले बजारमा ल्याएको एक नेपाली भाषाको काव्य हो।
लोरेन्ज राष्ट्रिय निकुञ्ज
लोरेन्ज राष्ट्रिय निकुञ्ज एक युनेस्को विश्व सम्पदा क्षेत्रमा जोडिएको छ।
सुदामा, सर्लाही
सुदामा सर्लाही जिल्लामा अवस्थित एक गाविस हो।
भरतपुर, महोत्तरी
भरतपुर नेपालको मध्यमाञ्चल विकास क्षेत्र, जनकपुर अञ्चलको महोत्तरी जिल्लामा अवस्थित गाउँ विकास समिति हो।
युगान्डा
युगान्डा एउटा अफ्रिकी मुलुक हो जसको आधिकारिक नाम गणतन्त्र युगान्डा रहेको छ । युगान्डा एउटा भूपरिवेष्ठित मुलुक हो जुन दक्षिणपूर्वी अफ्रिकामा रहेको छ । यसको पूर्वमा केन्या, उत्तरमा उत्तरी सुडान, दक्षिण पश्चिममा रवान्डा तथा दक्षिणमा तान्जानिया रहेको छ । युगान्डाको राजधानी कम्पाला हो।
धर्म
युगाण्डा अफ्रिका महादेशमा हिन्दु जनसंख्या धेरै भएका देश मध्ये पर्दछ । मौरिसस पछि सबैभन्दा हिन्दु भएको देश दक्षिण अफ्रिका हो भने तेश्रो युगाण्डा हो । साथै अफ्रिकी मुख्य भुमिमा सबैभन्दा धेरै हिन्दु भएको दोश्रो देश हो ।
जार
जार वा त्सार( रूसी : царь; युक्रेनी: цар; अंग्रेजी : czar वा tsar ) रूस र अन्य धेरै स्लाभिक संस्कृतिहरूमा सम्राट वा राजाको लागि शब्द हो। रानी र महारानीलाई त्सारिना वा जरिना भनिन्छ। रुसी साम्राज्यमा पनि महाराजालाई ‘जार’ उपाधिले चिनिन्थ्यो । यो मूल रूपमा ल्याटिन शब्द 'सिजर' बाट आएको हो।
बिजुबार
बिजुबार नेपालको राप्ती अञ्चलको प्युठान जिल्लाको एक गाँउ विकास समिति हो। हाल यो गाविसलाई प्युठान नगरपालिकामा जोडिएको छ । यो ठाउँमा १३५४ वटा घर छन् ।
जनसङ्ख्या
नेपालको सन् २००१को जनगणना अनुसार बिजुबारको जनसङ्ख्या ६३३९ छ। यस मध्य पुरुष ४६%, र महिला ५४% छन्।
शाक्य
शाक्य नेवार समूदाय भित्रको एक थर हो। भगवान गौतम बुद्ध पनि शाक्य वंशका थिए भन्ने विश्वास गरिन्छ।शाक्यहरु लोहा युग को मगध भन्ने ठाँउमा बस्ने एक समज थिए । अहिले यो ठाँउ दक्षिण नेपाल र उत्तर भारतमा पर्दछ । शाक्यहरुले आफ्नै एउटा स्वतन्त्र देश बनाई स्वतन्त्रताले बस्थे । यो देशको नाम शाक्य गनराज्य थियो । यो देश को राजधानी कपिलवस्तु थियो। अहिले कपिलवस्तुलाई गौतम बुद्धको जन्मस्थान भनेर चिनिन्छ ।
शाक्य नाम एक संस्कृत शब्द (सक्य) बाट लिएको हो । यस संस्कृत शब्दको आर्थ सक्षम हुनु हो । ससबैभन्दा बढी चिनिएको शाक्य गौतम बुद्ध थिए । ऊनी शाक्य गनराज्यको राजा सुद्धोधनका छोरा थिए ।
शाक्यहरु आफ्नो (शाक्य गनराज्य) मा ३-६ बि.शि.ई सम्म राज गर्थे । यही समय मा गौतम बुद्ध जन्मेका थिए । उनलेेनै बुद्ध धर्मको आविस्कार गरे । गौतम बुद्ध जन्मिन भन्दा पहिला शाक्य हरुले हिन्दु धर्म मन्थे तर बुद्धले बौद्ध धर्मको आविस्कार गरिसकेपछी धेरै साक्यहरुले बौद्ध धर्मनै मान्न थले।
आहिले शाक्यहरु नेवार जातीमा पर्छन्। उनिहरुले नेवरी भाशा बोल्छन्। नेवारहरु काठमाडौं उपत्यका मा बस्ने एक जति हुन् । यस जातिभित्र श्रेष्ठ, शाक्य, कर्माचार्य, महर्जन, ताम्राकार ,आदि जस्ता थरहरु पर्दछन्। आज नेवारहरु निरन्तर रूपमा नेपालको सबैभन्दा आर्थिक, राजनीतिक र सामाजिक रूपले उन्नत समुदाय रहेका छन्।
कान्तिपुर टेलिभिजन
कान्तिपुर टेलिभिजन नेपालको निजी क्षेत्रको एक टेलिभिजन स्टेसन हो। यसका अध्यक्ष तथा प्रबन्ध निर्देशक कैलाश सिरोहिया हुन्। केटीभीसँग स्थलीय र उपग्रह प्रसारणको लागि इजाजतपत्र छ। कान्तिपुर टेलिभिजनको मुख्य कार्यालय काठमाडौँको तीनकुने, सुविधानगरमा अवस्थित छ। विसं २०६० असार २९ गते विधिवत् प्रसारण आरम्भ गरेको कान्तिपुर टेलिभिजन २०६८ देखि अटोमेसन प्रविधिमा स्तरोन्नति भएको थियो । कान्तिपुर टीभीले हाल हाइ डेफिनेसन प्रविधि (एचडी)लाई अवलम्बन गरेको छ । २०७४ मंसिर २७ गतेदेखि एचडी प्रविधिबाट विश्वका एक सयभन्दा बढी मुलुकमा प्रसारण भइरहेको कान्तिपुर टिभी युट्युब च्यानल र अनलाइनमा समेत हेर्न सकिन्छ।
कम्पनीले अर्को भगिनी च्यानल फेब्रुअरी २०१५ देखि कान्तिपुर गोल्ड चलाएको थियो । तथापि, कान्तिपुर गोल्ड च्यानल २०१६ डिसेम्बरदेखि बन्द छ । कान्तिपुर टीभीले डिसेम्बर २०१७ देखि एचडी गुणस्तरमा प्रसारण गर्न सुरू गरेको हो ।
मर्फिन
ओपिओइड एनाल्जेसिक पूर्ण वा आंशिक रूपमा अचेत गराउने एनेस्थेटिक रसायन।
अक्सिकोडन
ओपिओइड एनाल्जेसिक पूर्ण वा आंशिक रूपमा अचेत गराउने एनेस्थेटिक रसायन।.
ताराका काँचा रङ
ताराका काँचा रङ रत्नशमशेर थापाद्वारा लेखिएको र साझा प्रकाशनले बजारमा ल्याएको एक नेपाली भाषाको काव्य हो।
सक्सिनाइलकोलिन
मांसपेशी रिल्याक्स्यान्ट अथवा पूर्ण वा आंशिक रूपमा अचेत गराउने एनेस्थेटिक रसायन।
रानाघाट उपविभाग
रानाघाट उपविभाग भारतीय राज्य पश्चिम बङ्गालको नदिया जिल्ला अन्तर्गतको उपविभाग हो।
प्रम्बनन मन्दिर परिसरहरू
प्रम्बनन मन्दिर परिसरहरू एक युनेस्को विश्व सम्पदा क्षेत्रमा जोडिएको छ।
लोहजरा
यो नेपालको सगरमाथा अञ्चलको सप्तरी जिल्लाको एक गाँउ विकास समिति हो।
जनसङ्ख्या
नेपालको सन् २००१को जनगणना अनुसार यहाँको जनसङ्ख्या छ।
रुखकटहर
रुखकटहर विभिन्न ग्रीष्मकालीन फलहरू मध्ये एक महत्त्वपूर्ण फल हो। यो नेपाल बाहेक भारत, म्यानमार, श्रीलङ्का, दक्षिणी चीन, केन्या, युगान्डा, मलेसिया, फिलिपिन्स, थाइल्यान्ड, कम्बोडिया, भियतनाम, ब्राजिल, ग्रीष्म अमेरिका, वेस्ट इन्डिज आदि देशहरूमा खेती गर्ने गरिन्छ। रुखकटहर नेपालमा तराईदेखि पहाडसम्म हुने विभिन्न नामले चिनिन्छ जसमा कटहर, रुखकटहर, काँडेफल आदि समावेश छन्। संसारका फलहरू मध्ये सबैभन्दा ठुलो फल कटहरको हो। यो फल विशेष गरि तरकारीमा प्रयोग हुने भएकोले धेरै उपयोगी मानिन्छ। यसको गुदी कोया सुगर र भिटामिनहरूको मूख्य स्रोत हो। यसको बीउमा प्रोटिन, कार्बोहाइड्रेट र खनिज तत्वहरू पाइन्छ। यसको फलमा भिटामिन ए र सीको साथै अनैकौ खनिज तत्वहरू पाइन्छ। यसको आर्थिक, सांस्कृतिक तथा धार्मिक महत्त्व रहेकोले पनि उपयोगिता बढेको छ। यी सबै विशेषताहरूले हाल देखा पर्ने खाद्यान्न सङ्कटलाई तथा कुपोषण समस्यालाई समाधान गर्न अति उपयोगी सिद्ध भएको छ। यस्को उत्पत्ति भारतको पश्चिमी भेगको वर्षे वनमा भएको मानिन्छ। त्यसपछि भारतको अरु भागमा, दक्षिणी एसिया, फिलिपिन्स, मध्य र पूर्वी अफ्रिकामा फैलिदै ब्राजिल र सुरिनाममा प्रसिद्ध भएको छ।
तिवारीका अप्रकाशित कविता
तिवारीका अप्रकाशित कविता भीमनिधि तिवारीद्वारा लेखिएको र साझा प्रकाशनले बजारमा ल्याएको एक नेपाली भाषाको काव्य हो।
रुखकटहर
बानस्पतिक पहिचान
यो ठाडो करीब ३० देखि ७० फिटसम्म अग्लो सदाबहार रुख हो। यसको पात टल्किने, बाक्लो, ९ इन्च सम्म लामो हुने, तथा सम्पूर्ण भागमा लेसिलो सेतो तरल पदार्थ पाइन्छ। दह्रो फूलको मुना रुखको काण्ड र साखाबाट निस्कने, कहिलेकाहीँ पुरानो रुखको माटोभित्र रहेको जराबाट निस्किने गर्दछ। भाले र पोथी फूल छुट्टाछुट्टै निस्किन्छन्। यसको फल सबै फल भन्दा लामो २०–९० सेन्टिमिटरसम्म लामो तथा १५–५० सेन्टिमिटर सम्म चौडाइ भएको हुन्छ। यो सबै रुखहरूको सबैभन्दा ठुलो फल हो र यसको तौल अधिकतम् ५५ केजी (१२० पाउन्ड), लम्बाइ ९० सेन्टिमिटर र व्यास ५० सेन्टिमिटर (२० इन्च) हुन्छ। यसको बाहिरी भाग नोकिलो काँडेदार बाक्लो तथा कडा रबर जस्तो हल्का पहेँलो तथा सेतो–सेतो बोक्रा हुन्छ। भित्री भाग पहेलो केराको सुगन्ध जस्तो गुदी पातलो रिबन जस्तो भागको बीचमा बोक्राको छेउछाउ तिर खाने फल कोसा कोया पाइन्छ र त्यसको बीचमा चिप्लो अन्डाकार हल्का खैरो रङको, २–४ सेन्टिमिटर लामो र १.२५ –२ सेन्टिमिटर चौडा बीउ हुन्छ। एउटा फलमा १०० देखि ५०० बीउहरू हुन्छ। फलको केन्द्रमा अलि लामो भाग हुन्छ। यो पूर्ण रूपले पाके पछि फल नकाटदै नसहने सडेको प्याज जस्तो गन्ध हुन्छ तर फललाई चिरे पछि कोसाको गन्ध भुइँ कटहर तथा केराको गन्ध जस्तो हुन्छ। यसको बीउ निकालेको ३–४ दिन भन्दा बढी उमार शक्ति हुँदैन। बेर्ना रोपेको १८ महिना देखि २.५ वर्षमा फल लाग्न सुरु हुन्छ।
माटो र हावापानी
यो आद्र ग्रीष्म रुख भएकोले १५०० मिटर उचाइसम्म राम्रोसँग फस्ट्याउने भएकोले पाइन्छ। यसको लागि आर्द्रता भएको गर्मी तथा गर्मी मौसममा उपयुक्त मानिन्छ। यसको लागि मध्यम किसिमको हिउँद र गर्मी चाहिन्छ। यो तुषारो तथा सुख्खा नसहने रुख हो। ठुलो रुख २७ डिग्री फरेन्हाइटसम्म सहन सक्ने तर नयाँ बोट ३२ डिग्री फरेन्हाइटसम्ममा मरेको पाइएको छ। माटोको पिएच मान ६–८ उपयुक्त हुन्छ। यसको उत्पादनको लागि माटोको गहिराइ भएको दोमट किसिमको पानी नजम्ने तर निकास भएको आवश्यक हुन्छ।
खेती
यो साधारणतया बीउबाट विस्तार गरिन्छ। ठुलो भइसकेपछि रुखको भित्री भागबाट मरेका हाँगाहरू काट्न कहिलेकाहीँ मात्र आवश्यक हुन्छ। यसबाहेक फल दिने हाँगाहरू अर्को मौसमको लागि बढ्नको लागि हाँगालाई टेढो गरि काट्नुपर्छ। उत्पादकत्व कायम गर्नका लागि प्रत्येक तीन–चार वर्षमा हाँगाहरू काट्नुपर्छ।
कुनै-कुनै रुखहरूले धेरै साधारण फलहरू बोक्छन् र यी फलहरू प्रायः हटाइन्छ जसले गर्दा अरू फल परिपक्व हुन सक्छन्।
उत्पादन र वितरण
सन् २०१७ मा भारतले १ लाख ४० हजार टन रुखकटहर उत्पादन गरेको थियो। त्यसपछि बङ्गलादेश, थाइल्यान्ड र इन्डोनेसिया लगायतका देशहरूमा उत्पादन बढी भएको थियो।
रुखकटहरको वितरणमा तीनवटा समूह छन् जसमा थोक व्यापारी र खुद्रा व्यापारी लगायत उत्पादक, व्यापारी र उपभोक्त पर्दछन्। ठुला कम्पनीहरूले थोक व्यापारीहरूलाई अपरिपक्व फलहरू बेच्छन्, जसले नगद प्रवाहमा मद्दत गर्दछ र जोखिम कम गर्छ, जबकि मध्यम आकारका वितरकले फललाई सीधै स्थानीय बजार वा खुद्रा व्यापारीलाई बेच्छन्।
व्यावसायिक उपलब्धता
उत्पत्ति भएका देशहरूबाहिर दक्षिणपूर्वी एसियाका खाद्य बजारहरूमा ताजा रुखकटहर पाउन सकिन्छ। यो ब्राजिलको तटीय क्षेत्रमा पनि व्यापक रूपमा खेती गरिन्छ, जहाँ यसलाई स्थानीय बजारमा बेचिन्छ। यो पहिले नै तयार पारिएको चिनीको घोल वा क्यानमा उपलब्ध छन्। श्रीलङ्का र भियतनाममा रुखकटहर उद्योगहरू स्थापना गरिएका छन्। यस फललाई पीठो, चाउचाउ, पापड र आइसक्रिम जस्ता उत्पादनहरूमा प्रशोधन गरिन्छ। यसलाई निर्यातका लागि तरकारीको रूपमा पनि क्यानमा राखेर बिक्री गरिन्छ।
क्यानमा भरिएका र सुकाइद्वारा प्रशोधन गरिएका दुवै प्रकारका रुखकटहरका परिकारहरू वर्षभरि प्रशस्तै पाइन्छन्। सुकेको रुखकटहरको पापड विभिन्न उत्पादकहरूले उत्पादन गर्छन्। सन् २०१९ मा उल्लेख गरिएझैँ, रुखकटहर अमेरिकी किराना पसलहरूमा व्यापक रूपमा उपलब्ध भएको थियो। सफा र पकाउन तयार हुनुका साथै पूर्वनिर्मित भाँडाकुँडा वा तयार गरिएका सामग्रीहरूमा पनि उपलब्ध भएको थियो।
फूल फूल्ने र फल्ने
बिजु (बीउबाट उम्रेको बेर्ना) विरुवा ८–१० वर्षमा फल्न सुरु गर्दछ भने तर कलमी विरुवा ६ वर्ष देखि फल्न हुरु गर्दछ। भाले र पोथी फूलहरू एउटै बोटमा अलग अलग (छुटा छुटै) हुने गर्दछ। सुरुमा भाले फूल गुच्छामा आउँछ अनि पछि पोथी फूल देखिन्छ। भाले फूल सानो फल लागे पछि झरिहाल्छ। तर पोथी फूल रहिरहन्छ र ठुलो फलमा विकसित भएर आउँछ। चैत देखि जेठसम्म फल टिप्ने गरिन्छ। उत्पादनः एउटा राम्रो विकसित भएका रुख जात अनुसार विभिन्न आकारका १००–१३० वटासम्म फल दिने गर्दछ।
आर्थिक महत्त्व
रुखकटहर एउटा कृषकको लागि आम्दानीको स्रोत भएको मानिन्छ। यसको फल फागुनदेखि जेठसम्म तरकारीको रूपमा रु. २०–३० प्रति किलोको दरले विक्री हुन्छ जुन बेला विहेबारी हुने तरकारीको प्रशस्त माँग हुने गर्दछ। यसबाट विभिन्न पररिकारहरू बनाउन होटल, रेसटुरेन्टमा प्रयोग गरिने भएकोले ठुला सहरहरूमा महँगो भाउमा विक्री गरिन्छ। साउन भदौ तिर यसको फल पाकेपछि खाना पछि उपभोगमा बढी मूल्यमा रु.३०–४० प्रति किलोको दरले विक्री गाउँघर तथा सहरमा हुने गर्दछ।
उपयोग
यो फल सर्वसाधारणले कलिलो र सानो अवस्थामा तरकारी, पकौडा, बाडा, पापड तथा विभिन्न समुदायले विभिन्न परिकारहरू विभिन्न अवसरमा बनाइने गरिन्छ। काँचो कटहरलाई तरकारीको रूपमा पनि प्रयोग गरिन्छ। यो पाके पछि गर्मी तथा वर्षा मौषममा बिहान बेलुका खाना पछि खान प्रयोग गरिन्छ। रुखकटहरको पात हिन्दु धर्मावलम्बीहरूले श्राद्धमा पिण्ड दान गर्न तथा कुनै कुनै समुदायमा नुवारनमा अनिवार्य रूपमा प्रयोग गरिन्छ। तराईमा विहेपछि साउनमा साउनी तथा कटहरीको रूपमा कोशेली दुल्हा पक्षबाट दुल्हीकहाँ लग्ने परमपरा छ। यो फलको बोटबाट प्रशस्त पात पतिङ्गर, बाख्राको लागि घाँस, दाउरा तथा छिपिएपछि काठको मुढाबाट अनेकौ फर्निचर र घर बनाउन प्रयोग गरिन्छ। यसको पात तथा मुन्टामा औषधिय गुण भएकोले औषधिको रूपमा प्रयोग गरिन्छ।